Diari Oficial de la Generalitat Valenciana


Sumari del DOGV 8730, del 31-01-2020 (2020/752)

RESOLUCIÓ de 24 de gener de 2020, del vicepresident executiu de l'Agència Valenciana de la Innovació (AVI), per la qual es dona publicitat al importe global màxim destinat a les ajudes previstes en la Resolució de 18 de desembre de 2019, del vicepresident executiu de l'Agència Valenciana de la Innovació (AVI), per la qual es convoquen ajudes en matèria d'enfortiment i desenvolupament del sistema valencià d'innovació per a la millora del model productiu per als exercicis 2020/2021.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8730

Data del DOGV
:   31-01-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/752


Data del document
:   24-01-2020

Organisme emissor
:   Agència Valenciana de la Innovació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 24 de gener de 2020, del vicepresident executiu de l'Agència Valenciana de la Innovació (AVI), per la qual es dona publicitat al importe global màxim destinat a les ajudes previstes en la Resolució de 18 de desembre de 2019, del vicepresident executiu de l'Agència Valenciana de la Innovació (AVI), per la qual es convoquen ajudes en matèria d'enfortiment i desenvolupament del sistema valencià d'innovació per a la millora del model productiu per als exercicis 2020/2021. [2020/752]  
Mitjançant la Resolució de 18 de desembre de 2019, del vicepresident executiu de l'Agència Valenciana de la Innovació (AVI), es van convocar ajudes en matèria d'enfortiment i desenvolupament del Sistema valencià d'innovació per a la millora del model productiu per als exercicis 2020/2021 (DOGV 8705/26.12.2019), pel procediment de tramitació anticipada, i el finançament d'aquestes ajudes queda condicionat a l'aprovació dels crèdits corresponents.  
Després de la publicació de la Llei 10/2019, de 27 de desembre, de pressupostos de la Generalitat per a l'exercici 2020 (DOGV 8708, 31.12.2019), i de conformitat amb el que s'estableix en l'apartat quart del punt segon de la part dispositiva de l'esmentada resolució de convocatòria d'ajudes, pertoca publicar les línies de subvenció que han de finançar les ajudes previstes, així com l'import global màxim destinat a aquestes.  
En virtut del que s'ha exposat, i de conformitat amb el que estableixen els articles 160.4.b i 166 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, l'article 14.1.h de la Llei 1/2017, d'1 de febrer, de la Generalitat, per la qual es crea l'Agència Valenciana de la Innovació, així com l'article 6.1 de l'esmentat Decret 9/2018, de 30 de maig, resolc:  
  
  
Primer  
En el marc del que es disposa en la Llei 10/2019, de 27 de desembre, de pressupostos de la Generalitat per a l'exercici 2020, la quantia màxima destinada a finançar les ajudes en matèria d'enfortiment i desenvolupament del sistema valencià d'innovació per a la millora del model productiu per als exercicis 2020/2021, convocades mitjançant la Resolució de 18 de desembre de 2019, del vicepresident executiu de l'Agència Valenciana de la Innovació (AVI), serà de 94.688.128,02 euros, que es distribueixen segons el desglossament següent:  
  
Segon  
Contra aquesta resolució, que esgota la via administrativa, podrà interposar-se un recurs contenciós administratiu en el termini de dos mesos, a comptar de l'endemà de la publicació, davant del jutjat contenciós administratiu competent, d'acord amb el que s'estableix en els articles 8.3 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, un recurs de reposició davant d'aquest mateix òrgan en el termini d'un mes, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que les persones interessades puguen presentar qualsevol altre recurs que estimen pertinent.  
  
Tercer  
Aquesta resolució entrarà en vigor el dia de la publicació del seu extracte en el Diari Oficial de la Generalitat Valenciana.  
  
València, 24 de gener de 2020.- El vicepresident executiu de l'AVI: Andrés García Reche.